Nintendo 3DS

תכונות

לקונסולת ה-3DS יש שני מסכים. גודלו של המסך העליון הוא 3.53 אינץ' והרזולוציה שלו היא 800x240 פיקסלים (400x240 לכל עין), והוא מסוגל ליצור אפקט תלת מימד אוטוסטריאוסקופי. גודלו של המסך התחתון הוא 3.02 אינץ', מסך זה לא מסוגל ליצור אפקט תלת מימד, אך הוא מסך מגע. הרזולוציה שלו היא 320x240 פיקסלים.
ה-3DS שוקל כ-226 גרם, וכשהוא סגור רוחבו הוא 5.3 אינץ', אורכו הוא 2.9 אינץ', וגובהו הוא 0.8 אינץ'.
המערכת כוללת כמה הוספות לעיצוב המקורי של ה-DS, שכוללות כפתור גלילה בצד המכשיר שמשפיע על עומק האפקט התלת ממדי, ואף מסוגל לכבותו. עוד נוסף בקר אנלוגי בשם "Slide Pad", מד תאוצה, וחיישן תנועה ג'יירוסקופי. בנוסף נוספה יציאת תקשורת אלחוטית מסוג אינפרא אדום.
ל-3DS יש שתי מצלמות בחלקו החיצוני של המכשיר, המסוגלות לצלם תמונות וסרטי וידאו תלת ממדיים, ובנוסף קיימת מצלמה נוספת מעל המסך העליון שפונה לכיוון השחקן. לכל המצלמות יש רזולוציה של 0.3 מגה פיקסל. המערכת מסוגלת להציג וידאו תלת ממדי. ניתן יהיה להציג בעזרת המכשיר סרטי תלת מימד מאולפני סרטים שונים.
הקונסולה תומכת גם במשחקי DS וגם במשחקי ה-DSi בנוסף לדור חדש של משחקים.
נינטנדו שיפרו רבות את הגרפיקה ב-3DS לעומת גרפיקת ה-DS, והשוואות מסוימות שנערכו מצאו שכוחו העיבודי משתווה ליכולת העיבוד של אייפון 3GS ו-PSP‏.
כרטיסי המשחק החדשים יוכלו להכיל כ-8 גיגה בתים של מידע, אם כי הם כמעט ואינם שונים חיצונית מכרטיס משחק של DS. רק חתיכת פלסטיק קטנה בולטת מצד אחד, כדי למנוע הכנסת כרטיסי 3DS לקונסולת ה-DS.
ה-3DS כולל יכולות Wi-Fi ומאפשר משחק מרובה משתתפים.
המערכת מגיעה בחמישה צבעים (ביום ההשקה, לא כולל גרסאות מיוחדות): כחול, אדום, ורוד, לבן, ושחור. למרות הצבעים השונים, בכל הגרסאות הצבע השחור יקיף את המסך העליון, זאת על מנת להגביר את האפקט התלת ממדי.

Nintendo 3DS XL

ב-21 ביוני 2012, נינטנדו הכריזה במופע ה-Nintendo Direct על יציאתה של גרסתה המוגדלת של הקונסולה. מסכי ה-Nintendo 3DS XL גדולים יותר בכ-90% ממסכי Nintendo 3DS, ולפיכך מאפשרים איכות גבוהה יותר ויתרון בתוכנות הציור ל-3DS, כמו כן, אפקט תלת-המימד נשאר. הקונסולה יצאה ב-19 באוגוסט 2012, באותו יום כמו האחים סופר מריו החדש 2 (New Super Mario Bros. 2).

Nintendo 2DS

ב-29 באוגוסט 2013, הציגה נינטנדו גרסה ללא אפקט התלת מימד. לעומת גרסות קודמות של ה-DS, הגרסה הזאת לא ניתנת לקיפול. המכשיר הושק ב-12 באוקטובר 2013, החבילה הבסיסית תכלול את הקונסולה בצבע אדום/כחול ועט סטילוס. המכשיר, בדומה לקודמיו, ה-3DS וה-3DS XL מריץ משחקי DS ו-3DS (ללא תלת מימד).

New Nintendo 3DS

מודל משופר של הקונסולה הקודמת.
הקונסולה יציאה לראשונה באוקטובר 2014 ביפן, בנובמבר 2014 באוסטרליה וניוזילנד ובפברואר 2015 בארצות הברית ובאירופה. המודל החדש של הקונסולה מהיר יותר, עם חיי סוללה ארוכים יותר, בעל מסכים גדולים יותר ( עליון 3.88 אינץ' ותחתון 3.33 אינץ'), שיפור באיכות המצלמה, דפדפן אינטרנט עם תמיכה בסרטוני וידאו ונוספה גם יציאת תקשורת מסוג NFC שמאפשרת לקונסולה תמיכה ישירה בפיגוריות ה-amiibo.
ליד המצלמה, נוסף חיישן ששומר על מצב ה-3D מאוזן בעת סיבוב המסך באמצעות זיהוי פניו של השחקן, מה שמאפשר חווית משחק טובה יותר מאשר ב-3DS המקורי.
גם נעשו שינויים בעיצובה של הקונסולה החדשה לעומת הקונסולה הקודמת: לחצני האותיות שונו לצבעים: כחול, אדום, צהוב וירוק. (מבוסס על קונסולת הsnes) עט הסטילוס וחריץ הכנסת קסטות המשחקים הועברו לצד הקידמי של המכשיר, נוסף גם לחצן לצד לחצני האותיות שמאפשר שליטה במשחק מבלי לחבר למכשיר בקר משחק תומך. מערכת העברה החדשה (system transfer) מאפשרת העבר של קובצי מדיה כגון: תמונות, מוזיקה, וסרטוני וידאו ישירות מהקונסולה אל המחשב מבלי להסיר את כרטיס ה-microSD. בדומה לקונסולות הקודמות בסדרה, גם במודל הזה ישנה תאימות לאחור המאפשרת תמיכה בכל משחקי ה-DS וה-3DS המוכרים. ניתנת אפשרות להוריד אל הקונסולה אפליקציות לצפייה בסדרות וסרטים כגון: youtube, hulupuls ו- netfilx ללא עלות ישירות מהחנות הדיגיטלית הנקראת: Nintendo eShop.
לאחר כמה חודשים, התגלו בדגמי הnew והnew XL באגים אשר גורמים לבעיה ברוב המשחקים (כולל: תלת מימד שלא עובד מדי פעם או שהDS מוחק בשיטתיות "קודים" (הדרך שבא הקונסולה קוראת את המשחקים) מחלק מהמשחקים ועוד.)

New Nintendo 3DS XL

הגרסה המוגדלת של הקונסולה, בעלת מסכים בגודל כפול מהגרסה הרגילה, זו הפעם הראשונה שיצאה גרסת ה-XL באותו תאריך של המודל הרגיל של הקונסולה ואף יציאה ראשונה ב-13 בפברואר בארצות הברית שהגרסה המוקטנת שלה יצאה רק לאחר מכן.
לקונסולה יצאו משחקים בלעדיים שרצים רק עליה ולא על ה-3DS הרגיל.

New Nintendo 2DS XL

גרסה מוגדלת ל-Nintendo 2DS. המכשיר בעל מראה חיצוני חדש, עם מסך גדול ב-82% מהדגם הקודם לו. בנוסף, הקונסולה עצמה קלה הרבה יותר, לדברי נינטנדו. המכשיר יתמוך בכל המשחקים של קונסולת ה-3DS, חלק מהמשחקים של ה-DS, וב-Amiibo.